 Arinka SH Xasan Daahir Aweys oo soo jiitamayey in muddo ah ayaan wali dhinac u dhicin,SH Xasan Daahir Aweys oo kasoo baxsaday magaalada Baraawe ee Shhoose ayaa gaaray magaalada Cadaado ee gobolka Galgaduud halkaas oo sida la sheegay uu donayey inuu diyaarad ka raaco isagoona la sheegay inuu kusii jeeday dalka Qadar,balse dowladda Soomaaliya ayaa Muqdisho ka dirtay gudi iskugu jiray,Xildhibaano,Odayaal,Saraakiil ay isku hayb yihiin SH Xasan kuwaas oo dowladdu ay fartay iney SH Xasan kasoo dhaadhiciyaan inuu Muqdisho yimaado isla markaane si wanaagsan loola dhaqmi doono. 